Kirils Ēcis

Kirils Vilhelms Ēcis ir latviešu dzejnieks, aktieris un mūziķis. Publicējis dzejoļus žurnālā "Domuzīme" un interneta žurnālos "Satori" un "Punctum". Viens no literatūras žurnāla " Žoklis" veidotājiem. Mūzikas grupas "Alejas" dalībnieks, dziesmu vārdu autors, izpildītājs. Darbojies kā aktieris izrādēs "Pastaiga Evrosas ūdenī" (2016), "Iztiku bez tevis pirms mūsu tikšanās, iztikšu bez tevis arī turpmāk" (2021), Homo Novus teātra festivālā un "Tuvie tālie" Valmieras teātra vasaras festivālā (2022). 2025. gadā apgādā Neputns izdots K. Ēča debijas krājums "te nu ir tā vasariņa".Laura Dumbere. Kirils Ēcis — Rīgas dzejnieks, bet varbūt tomēr ķērpis. Krājums 2025. gadā nominēts Dzejas dienu balvai un žurnāla "Domuzīme" dzejas balvai.

 Dzeja 
 "Kā pārvarēt niezi galvaskausā?" Jauno dzejnieku antoloģija. Rīga: Valters Dakša, 2018.
 "Mīlestības grāmata": literārs krājums. Rīga: Ascendum, 2020.
 "Netikumīgie": dzejoļi režisores Kristas Burānes dokumentālajai dzejas izrādei / Marija Luīze Meļķe, Kirils Ēcis, Raimonds Ķirķis, Agnese Krivade, Kārlis Vērdiņš. Rīga: Liels un mazs, 2021.
 "Te nu ir tā vasariņa". Rīga: Neputns, 2025.

 Apbalvojumi 
 Spēlmaņu nakts balva par gada sasniegumu oriģināldramaturģijā izrādei "Netikumīgie" (kopā ar autoru kolektīvu), 2020.

 Atsauces 

Kategorija:2000. gadā dzimušie
Kategorija:Latvijas dzejnieki
Kategorija:Latvijas aktieri
Kategorija:Latvijas mūziķi